b"\n_START_ARTICLE_\nJohn Charles Walsham Reith\n_START_SECTION_\nLiv og virke\n_START_PARAGRAPH_\nReith studerte ved Gresham's School i Norfolk._NEWLINE_Han var fra 1922 til 1938 den f\xc3\xb8rste sjefen for BBC, og etablerte den uavhengige allmennkringkastingen i Storbritannia. Hans id\xc3\xa9 om kringkasting som en m\xc3\xa5te \xc3\xa5 utdanne massene p\xc3\xa5 ble en b\xc3\xa6rebjelke b\xc3\xa5de for BBC og for kringkastingsselskaper i andre land. Reith var f\xc3\xb8rst administrerende direkt\xc3\xb8r for det kommersielle monopolet British Broadcasting Company Ltd. I 1927 ble han generaldirekt\xc3\xb8r i British Broadcasting Corporation. Han ble sl\xc3\xa5tt til ridder samme \xc3\xa5r._NEWLINE_Reith ble i 1940 utnevnt til informasjonsminister i Neville Chamberlains regjering, og ble samme \xc3\xa5r innvalgt i parlamentet. Da Chamberlain m\xc3\xa5tte g\xc3\xa5 av ble Reith transportminister. Han hadde forskjellige funksjoner i regjeringen frem til 1942. I 1940 ble han ogs\xc3\xa5 overf\xc3\xb8rt til Overhuset gjennom \xc3\xa5 bli adlet til baron Reith av Stonehaven. Reith var Knight Grand Cross av Order of the British Empire og Companion  av Order of the Bath."